EkBass/fiwiki-20250220-pages-articles huggingface dataset:
Alahärmän kirkko

Alahärmän kirkko sijaitsee Kauhavan Alahärmässä Etelä-Pohjanmaalla. Se on Josef Stenbäckin suunnittelema harmaakivikirkko, tyyliltään uusgotiikkaa ja kansallisromantiikkaa yhdistelevä. Kirkko rakennettiin 1898 katon tervauksen yhteydessä palaneen Antti Hakolan rakentaman puukirkon paikalle vuosina 1901–1903. Rakennusmateriaalina käytettiin paikkakunnalta louhittua harmaata gneissiä. Kirkko on 1 000-paikkainen ja siinä on alun perin 20-äänikertaiset Zachariassen-urut vuodelta 1904, jotka tosin on rakennettu uudelleen 22-äänikertaiseksi vuonna 1976. Kirkon Kristusta Getsemanessa esittävän alttaritaulun maalannut Alexandra Frosterus-Såltin. Alahärmän kirkko valittiin vuonna 2015 Radio Dein äänestyksessä Suomen kauneimmaksi kirkoksi. == Historia == Ensimmäinen kirkko rakennettiin Alahärmän kirkon paikalle vuonna 1676. == Lähteet == == Aiheesta muualla == * * Alahärmän kirkko Kauhavan seurakunnan sivuilla Luokka:Alahärmä Luokka:Kauhavan kirkkorakennukset Luokka:Suomen kivikirkot Luokka:Josef Stenbäckin suunnittelemat rakennukset
Dieter Hegen

Dieter Hegen (s. 29. huhtikuuta 1962 Kaufbeuren, Länsi-Saksa) on saksalainen valmentaja ja entinen jääkiekkoilija.Dieter Hagen Lempinimeltään "Didi" pelasi MM-kisoissa 106 ottelua Saksan liittotasavallan joukkueessa. Hegen teki näissä otteluissa 39 maalia ja antoi 21 maalisyöttöä. == Jääkiekkoseurat == ===Pelaajana=== * 1979–1986 ESV Kaufbeuren * 1986–1989 Kölner EC * 1989–1992 Düsseldorfer EG * 1992–1994 EC Hedos München * 1994–1995 Mad Dogs München * 1994–1998 Düsseldorfer EG * 1998–2000 Starbulls Rosenheim * 2000–2002 ESV Kaufbeuren (Oberliga) ===Valmentajana=== https://www.eliteprospects.com/staff/5460/dieter-hegen * 2002–2009 Päävalmentaja Füchse Duisburg (DEL) * 2011–2012 Päävalmentaja ESV Kaufbeuren U18 * 2012–2014 Urheilutoimenjohtaja ESV Kaufbeuren * 2013-2014 Päävalmentaja ESV Kaufbeuren (DEL 2) (erotettiin 1/2014) * 2014-2015 Urheilutoimenjohtaja ESV Kaufbeuren (erotettiin 11/2014) * 2019-2020 Päävalmentaja Füchse Duisburg (Oberliga) == Saavutukset pelaajana == * Saksan liittotasavallan mestaruus 1987, 1988, 1992 * Bundesliigan paras maalintekijä 1985, 1992 == Saavutukset valmentajana == * Nousu Bundesliigaan vuonna 2005 == Lähteet == Luokka:Saksalaiset jääkiekkoilijat Luokka:Saksalaiset jääkiekkovalmentajat Luokka:Montreal Canadiensin varaamat pelaajat Luokka:Vuonna 1962 syntyneet Luokka:Elävät henkilöt
Fordismi

Fordismi tarkoittaa kokonaisvaltaista kansantalouden tuotantoparadigmaa, jossa keskeistä on kansallinen massatuotanto ja kansallisen kysynnän sekä kansallisen poliittisen yhtenäisyyden takaaminen. Käsitteen toi käyttöön 1920-luvulla yhteiskuntatieteilijä Antonio GramsciSosiologian peruskurssi: Työelämän tutkimus Tampereen yliopiston Avoin yliopisto.. Fordismi alkoi edetä Yhdysvalloissa ensimmäisen maailmansodan jälkeen, ja käsitettä voidaan soveltaa teollisuusmaiden kansantalouksiin toista maailmansotaa seuranneina vuosikymmeninä. Tuotannossa fordismissa on keskeistä teollisuustuotteiden massatuotanto (jonka kehityksessä Henry Fordilla oli merkittävä osa). Fordismiin liittyy läheisesti taylorismi, jolla viitataan tuotantoprosessin yksityiskohtaiseen rationalisointiin tehokkuuden lisäämiseksi. Samoin keynesiläinen talouspolitiikka liittyy fordismiin. Kansallista kysyntää pyrittiin fordismissa edistämään maksamalla työläisille tarpeeksi suurta palkkaa. Ihmisten tulojen kasvu takasi myös yhteiskuntarauhan. Fordismin katsotaan usein ajautuneen kriisiin 1960- ja 1970-luvun aikana useista syistä johtuen. Yleisesti katsotaan, että globalisaatio nykymuodossaan on yhteensovittamaton fordismin kanssa, ja tämä talouden kansainvälistyminen oli yksi monista tekijöistä fordismin kriisin taustalla. Fordismin käsitettä on käytetty myös ranskalaisen regulaatiokoulukunnan piirissä, joka tutkii kapitalismin kehitystä. Regulaatiokoulukunnan mukaan kapitalismin tuotantoparadigmat ajautuvat ennen pitkää kriisiin, jonka jälkeen kehittyy uusi tuotantoparadigma ja talouskasvun kausi. Fordismissa keskeistä olivat talouden säätelymekanismit, joiden avulla pääoman kasaantuminen kanavoitiin hyvinvoinniksi yhteiskuntaan. Regulaatiokoulukunnan edustajat katsovat, että post-fordismin ja globalisaation kaudella tällaisia mekanismeja ei ole yhtä hyvin löydetty ja saatu käyttöön. Täystyöllisyyden olosuhteisiin luotu ajatus hyvinvointivaltiosta on kohdannut vaikeuksia. ==Lähteet== ==Kirjallisuutta== * Aglietta, Michel: Regulation et crises du capitalisme Luokka:Taloushistoria Luokka:Yhteiskuntafilosofia
Bismarckinsaaret

Bismarckinsaaret ovat Papua-Uudelle-Guinealle kuuluva saariryhmä, joka ympäröi kaarena Bismarckinmerta Uuden-Guinean saaren koillispuolella. Saariryhmän suurimmat saaret ovat Uusi-Britannia ja Uusi-Irlanti, muita saaria ovat Amiraliteettisaaret (niistä suurimpana Manus), Uusi-Hannover (aiemmin Lavongai), St Matthias -saaret (suurin saari Mussau), Vitusaaret ja Yorkin herttuan saaret. Suurimmat saaret ovat tuliperäisiä, ja niillä on useita toimivia tulivuoria. Pienet saaret ovat korallisaaria. Saarten yhteispinta-ala on 48 200 km² ja vuonna 1990 niillä asui 432 000 asukasta. Merkittävimmät elinkeinot ovat maa- ja metsätalous; saarilla on runsaasti sademetsiä, joista osa on uhattuna liikahakkuiden takia. Bismarckinsaaret ovat saaneet nimensä saksalaisen ruhtinas Otto von Bismarckin mukaan. ==Historia== Ensimmäiset asukkaat saapuivat Bismarckinsaarille viimeistään noin 33 000 vuotta sitten Uudesta-Guineasta. Uuden-Irlannin saarelta löydetty Buang Merabakin asuinpaikka on ajoitettu noin 40 000 vuotta vanhaksi. Myöhemmin seudulle saapui myös muun muassa lapita-kansa. Ensimmäinen eurooppalainen saarten löytäjä oli alankomaalainen tutkimusmatkailija Willem Schouten vuonna 1616. Eurooppalaiset eivät kuitenkaan asuttaneet saaria ennen kuin 1800-luvun lopulla, kun saksalaiset valloittivat saaret itselleen osaksi Saksan Uutta- Guineaa vuonna 1884. Ensimmäisessä maailmansodassa Australia sai alueen haltuunsa 1914 ja vastaanotti myöhemmin Kansainliiton mandaatin sen hallitsemiseen. Lyhyttä japanilaisten miehitystä toisessa maailmansodassa lukuun ottamatta saaret pysyivät Australian hallussa aina vuoteen 1975, jolloin niistä tuli osa itsenäistä Papua-Uuden-Guinean valtiota. == Lähteet == == Aiheesta muualla == Luokka:Saaristot Luokka:Papua-Uuden-Guinean saaret
Jom kippur

Jom kippur (, sovituspäivä, yleisemmin ) on juutalainen juhlapäivä. Sitä vietetään tišri-kuun kymmenentenä päivänä, länsimaisen ajanlaskun mukaan syys- tai lokakuussa. Jom kippur päättää juutalaisten uudestavuodesta roš hašanasta alkaneen kymmenen katumuspäivän jakson. Sitä pidetään vuoden päivistä pyhimpänä ja vietetään paastoten sekä rukoillen. Vanhuksia, sairaita sekä raskaana olevia naisia lukuun ottamatta bar-ja bat-mitzvaiän saavuttaneet juutalaiset noudattavat täydellistä paastoa ilman ruokaa ja juomaa jom kippurin aattoillasta seuraavaan auringonlaskuun saakka. Jom kippurin vietto on säädetty Toorassa, kolmannessa Mooseksen kirjassa (3. Moos 23:27-31). Juhla kestää kaikkialla yhden päivän toisin kuin monet muut juutalaiset juhlat, joita vietetään Israelin ulkopuolella kaksi päivää. == Rituaali == Mišnan mukaan syöminen, juominen, peseytyminen, kosmeettisten aineiden ja nahkaisten kenkien käyttö sekä aviollisten suhteiden harjoittaminen ovat jom kippurina kiellettyjä. Jotkut juutalaiset pukeutuvat valkoisiin vaatteisiin, jotka kuvaavat puhtautta synneistä. Israelissa kaikki kaupat ovat kiinni, julkinen liikenne lakkaa, lentokentät ovat suljettuja eikä televisiolähetyksiä ole. Juutalaisen tavan mukaan päivä alkaa ja päättyy auringon laskiessa. Iltapäivällä ennen jom kippurin ja paaston alkamista syödään se'udat mafseket- ateria (verbistä 'lehafsik'=päättää, lopettaa) jonka jälkeen ei enää syödä mitään. Itse jom kippur vietetään usein paljolti synagogassa rukoillen. Jom kippuria viettävät usein myös ei-uskovat juutalaiset, jotka eivät muuten noudata perinteitä. Jom kippuria kutsutaan myös nimellä shabat shabaton (sapattien sapatti), koska sen pyhyys ohittaa jopa sapatin. Tavallisena sapattina paastoaminen ei ole sallittu päivän pyhyyden takia ja jopa šiva- suruviikkoa viettävä juutalainen keskeyttää rituaalinsa osallistuakseen sapatin juhlallisuuksiin. Ainoan poikkeuksen muodostaa sapatiksi osuva jom kippur, jonka pyhyyden takia paasto pidetään. Rukoileminen aloitetaan kol nidre (kaikki lupauksemme) -rukouksella ennen auringonlaskua ja jatketaan arvit-iltarukouksella. Rukoilua ja Tooran lukemista jatketaan aamulla (šaharit- ja musaf-rukoukset) ja pitkin päivää (minha-rukous). Jom kippurina luetaan usein Joonan kirjaa. Päivä päättyy ne'ila -rukoukseen ja šofarin puhaltamiseen, joka ilmoittaa paaston päättyneen. == Katso myös == * Jom kippur -sota == Lähteet == * == Aiheesta muualla == * Jom kippur Luokka:Kolmas Mooseksen kirja Luokka:Juutalaiset juhlapäivät Luokka:Seulonnan keskeiset artikkelit
Yhdistetyn maailmancup 1999–2000

Yhdistetyn maailmancupin kaudella 1999–2000 järjestettiin 18 henkilökohtaista osakilpailua ja yksi joukkuekilpailu. Kauden avaus oli määrä pitää Lillehammerissa, mutta kilpailut peruttiin. ==Osakilpailut ja voittajat== Päivämäärä Paikka Kilpailu Voittaja Tulokset 4\. joulukuuta Lillehammer Normaalikilpailu Kilpailu peruttiin – 5\. joulukuuta Lillehammer Sprintti Kilpailu peruttiin – 9\. joulukuuta Vuokatti Normaalimäki/15 km Ronny Ackermann 11\. joulukuuta Vuokatti Sprintti Samppa Lajunen 19\. joulukuuta Steamboat Springs Suurmäki/15 km Ladislav Rygl 21\. joulukuuta Steamboat Springs Sprintti Samppa Lajunen 3\. tammikuuta Oberwiesenthal Normaalimäki/sprintti Samppa Lajunen 5\. tammikuuta Reit im Winkl Normaalikilpailu Bjarte Engen Vik 8\. tammikuuta Schonach Normaalimäki/15 km Bjarte Engen Vik 11\. tammikuuta Val di Fiemme Normaalimäki/15 km Samppa Lajunen 16\. tammikuuta Breitenwang/Seefeld Sprintti Samppa Lajunen 22\. tammikuuta Liberec/Tjdukla Suurmäki/15 km Ladislav Rygl 5\. helmikuuta Hakuba Suurmäki/15 km Bjarte Engen Vik 8\. helmikuuta Nozawa Onsen Sprintti Samppa Lajunen 12\. helmikuuta Sapporo Suurmäki/15 km Kristian Hammer 26\. helmikuuta Chaux-Neuve Normaalimäki/15 km Samppa Lajunen 4\. maaliskuuta Lahti Sprintti Hannu Manninen 10\. maaliskuuta Oslo Suurmäki/15 km Bjarte Engen Vik 11\. maaliskuuta Oslo Sprintti Bjarte Engen Vik 16\. maaliskuuta Santa Caterina/ St. Moritz Yhteislähtö, joukkuekilpailu Normaalimäki/3 x 5 km Michael Gruber Christoph Bieler Felix Gottwald 17\. maaliskuuta Santa Caterina/ St. Moritz Normaalimäki/15 km Samppa Lajunen ==Maailmancupin kokonaiskilpailun kymmenen parasta== Sija Urheilija Maa Pisteet 1\. Samppa Lajunen 2 175 2\. Bjarte Engen Vik 1 990 3\. Ladislav Rygl 1 274 4\. Todd Lodwick 1 138 5\. Ronny Ackermann 1 100 6\. Kenji Ogiwara 1 076 7\. Felix Gottwald 1 020 8\. Mario Stecher 955 9\. Hannu Manninen 989 10\. Jari Mantila 880 == Aiheesta muualla == *Täydellinen pistetaulukko FIS:n tietokannassa 1999–2000 Luokka:Vuoden 1999 urheilu Luokka:Vuoden 2000 urheilu
Dildo (kaupunki)

Dildo on paikkakunta Newfoundlandin saarella, Kanadassa. Se sijaitsee noin sadan kilometrin päässä St. John'sista. Vuonna 2016 paikkakunnalla asui runsas 1 200 ihmistä. Paikkakunnan rannikolla sijaitsee samanniminen saari. Dildo perustettiin 1800-luvun alussa alueen runsaiden merellisten antimien kuten kalojen, valaiden ja hylkeiden vuoksi. Tärkeimmät työllistäjät ovat kalateollisuus ja pienet paikalliset yritykset. Myös turismi on kasvussa. Vuonna 2019 yhdysvaltalainen koomikko Jimmy Kimmel nimitettiin kaupungin kunniapormestariksi tuotuaan kaupunkia esille ohjelmassaan Jimmy Kimmel Live! parin viikon ajan. == Galleria == Tiedosto:Captain Dildo.jpg|Kapteeni Dildon patsas Tiedosto:Kimmel for Dildo Mayor.jpg|Jimmy Kimmelin pormestarikampanjaa tukeva banneri Tiedosto:Harbor at Dildo, Newfoundland, Canada.jpg|Kaupungin satamaa vuonna 1997 ==Lähteet== Luokka:Newfoundland ja Labradorin kaupungit
Ester (Alaska)

Ester on kylä Alaskassa. Sen asukasluku vuoden 2010 väestönlaskennassa oli 2 422, mutta varsinaisessa Esterin kylässä asuu vain muutamia satoja ihmisiä ja sen alue on huomattavasti pienempi kuin väestönlaskennassa määritelty alue. Esteriä kutsutaan usein Fairbanksin "nukkumalähiöksi". == Historiaa == Ester oli alun perin Ester Creekilla sijainnut kullankaivuuleiri. Ensimmäisen valtauksen suoritti helmikuussa 1903 Latham A. Jones. == Aiheesta muualla == * Ester Google Localissa ==Lähteet== Luokka:Alaskan kylät
Antti Hakola

Antti Hakola (myös Anders Hakola) (4. syyskuuta 1704 Alahärmä – 2. huhtikuuta 1778 Nurmo) oli härmäläinen kirkonrakentaja. Hakola suunnitteli ja rakensi yksin tai veljensä Matin kanssa useita kirkkoja ja kellotapuleja. Esimerkiksi vuonna 1752 valmistunut ja vuonna 1898 tulipalossa tuhoutunut Alahärmän vanha kirkko oli Antti ja Matti Hakolan rakentama. Hakola aloitti puukirkkojen rakentamisen 45-vuotiaana talonpoikaispohjalta. Antti Hakolan muistomerkki sijaitsee Alahärmän seurakuntatalon vieressä. Hän aloitti kirkkojen rakentamisen vasta 45-vuotiaana ja hänen aikaisemmista elämänvaiheistaan ei ole säilynyt tietoa, mistä hän oli saanut puusepän ja rakentajan taitonsa. Yksi olettamus on, että hän olisi ollut laivanveistäjänä ennen ryhtymistään kirkonrakentajaksi. Erityisesti jotkut hänen kirkoissa käyttämänsä rakenneratkaisut kielivät osaamisen hankituksi juuri laivaveistämöillä. Hänen veljensä Matti Hakola oli myös kirkonrakentaja. ==Kirkkoja rakentamisjärjestyksessä== *Alajärven kirkko (1749) – purettu 1836, mutta nykyisen kirkon tapuli edelleen Hakolan kirkosta peräisin *Alahärmän vanha kirkko (1752) – paloi katon tervauksen yhteydessä tupakantumpin sytyttämänä 1898, uusi kirkko Josef Stenbäckin tuotantoa (1901–1903) *Kauhavan vanha kirkko (1756) – paloi joulupäivänä 1921, uusi kirkko Josef Stenbäckin tuotantoa (1923–1925) *Keuruun vanha kirkko (1758) *Evijärven kirkko (1758) – peruskorjattu 1887 *Purmon kirkko (1772) – ei täyttä varmuutta, mutta tyyliltään Hakolan mallinen *Virtain kirkko (1772) *Kuortaneen kirkko (1777) *Nurmon kirkko (1778) – Antti Hakola kuoli kesken rakennustyön, ja poika Kaapo Hakola vei työn loppuun suunnitelmien mukaan. Kirkon tapuli (1770) on kokonaisuudessaan Antti Hakolan käsialaa. Kaapo Hakola rakensi myös Ylihärmän kirkonOtavan Iso tietosanakirja, Otava 1968, osa 3, p. 294. ==Lähteet== == Aiheesta muualla == * Antti Hakolan Joutsenlaulu, Suomen Kuvalehti, 08.01.1938, nro 1, s. 34, Kansalliskirjaston digitaaliset aineistot Luokka:Suomalaiset kirkonrakentajat Luokka:Vuonna 1704 syntyneet Luokka:Vuonna 1778 kuolleet
Asiana Airlines

Asiana Airlines () on eteläkorealainen lentoyhtiö. Se on pienempi ja uudempi lentoyhtiö kuin Korean Air. Asiana Airlinesin päälentoasemat ovat Incheonin kansainvälinen lentoasema (kansainväliset lennot) ja Gimpon kansainvälinen lentoasema (Etelä-Korean sisäiset lennot), ja kummatkin sijaitsevat Soulissa. Soulissa sijaitsee myös yhtiön päämaja. Asiana Airlines on Star Alliancen jäsen. Asiana Airlinesin omistavat yksityiset sijoittajat (30,53 %), Kumho Industrial (29,51 %), Kumho Petrochemical (15,05 %), ulkomaalaiset sijoittajat (11,9 %), Korean kehityspankki (7,18 %) ja muut (5,83 %). Lentoyhtiöllä työskenteli 6 411 henkilöä tammikuussa 2005. Vuonna 2013 Asiana Airlinesin lento 214 joutui onnettomuuteen San Franciscon lentokentällä. Kolme matkustajaa sai surmansa. == Laivasto == === Nykyinen laivasto === Helmikuussa 2023 Asiana Airlinesin laivasto koostuu seuraavista konetyypeistä. Laivaston keski-ikä on 12,0 vuotta. Asiana Airlinesin laivasto Konetyyppi Lukumäärä Tilauksia Matkustajapaikkoja Huomautuksia Airbus A320-200 1 — 159 Airbus A321-200 14 — 174 195 Airbus A321neo 6 19 180 188 Airbus A330-300 15 — 290 298 Airbus A350-900 13 8 311 Toimitukset vuoteen 2025 asti. Airbus A350-1000 — 9 vahv. myöh. Airbus A380-800 6 — 495 Poistetaan laivastosta vuoteen 2026 mennessä. Boeing 747-400 1 — 398 Boeing 767-300 1 — 250 290 Boeing 777-200ER 9 — 300 301 302 Yhteensä 66 36 Asiana Cargon rahtilaivasto Konetyyppi Lukumäärä Tilauksia Huomautuksia Boeing 747-400BDSF 6 — Boeing 747-400F 4 — Boeing 767-300F 1 — Yhteensä 11 0 == Lähteet == == Aiheesta muualla == * Asiana Airlinesin virallinen verkkosivusto Luokka:Eteläkorealaiset lentoyhtiöt Luokka:Star Alliance
Eurooppatie E12

E12 tai Eurooppatie 12 on Helsingistä alkava ja Mo i Ranaan Norjaan päättyvä eurooppatie. Tien pituus on noin 910 kilometriä, josta melkein puolet kulkee Suomen puolella. Suomen-puoleinen osuus on lähes kokonaan valtatietä 3. E12 on moottoritietä Vantaan Vantaankoskelta Ylöjärvelle ja Mustasaaren Helsingbystä Vaasaan. Muutoin tie on Suomessa enimmäkseen kaksikaistainen. Vaasan ja Uumajan välillä on lauttayhteys. Ruotsissa ja Norjassa tie on tavanomainen kaksikaistainen valtatie. Tie sai nykyisen numeronsa vuonna 1992. Tätä ennen Vaasa–Tampere–Hämeenlinna– Helsinki-osuus kantoi vuoden 1950 sopimuksen mukaista eurooppatienumeroa E79. E12 tarkoitti tuolloin Pariisista Prahan ja Varsovan kautta Neuvostoliittoon (Leningrad ja Moskova) johtanutta eurooppatietä. Poiketen Suomessa vallitsevasta käytännöstä Ruotsissa eurooppateillä ei ole rinnakkaista kansallista numerointia, vaan numerointi syrjäytti 1960-luvulla aiemmat Riksväg 93:n (Uumaja–Storuman) ja Landsväg 361:n (Storuman–valtakunnan raja). ==Reitti== Helsinki – Hämeenlinna – Tampere – Vaasa ... Uumaja – Lycksele – Storuman – Mo i Rana. == Kuvia == Tiedosto:Linnatuuli, Janakkala.jpg|Linnatuulen liikenneasema tien päällä Janakkalassa. Tiedosto:Valtatie 3 Parola.jpg|E12 Parolassa Tiedosto:E12 interchange Tampere.jpg|Nelikerroksinen Lakalaivan eritasoliittymä Tampereen eteläosassa. Tiedosto:Valtatie 19 (high way 19) of Finland..20070704.ojp.JPG|Valtateiden 3 ja 19 liittymä Jalasjärvellä. Tiedosto:Valtatie 3.jpg|Jalasjärven ja Kurikan välistä E12-tietä pohjalaisessa peltomaisemassa. Tiedosto:Umeå-Holmsund motorväg, Yogb21.JPG|E12 Uumajassa ==Katso myös== * Valtatie 3 * RG Line ==Lähteet== 12 Luokka:Suomen valtatiet Luokka:Ruotsin tiet Luokka:Norjan tiet
Jouni Grönman

Jouni Johannes Grönman (s. 17. toukokuuta 1962 Pori) on suomalainen painonnostaja ja olympiamitalisti. Hän voitti pronssia painonnoston sarjassa 67,5 kiloa Los Angelesin olympiakisoissa 1984. Soulin olympialaisissa 1988 hän jäi ilman tulosta, Barcelonan olympialaisissa 1992 hän oli viides ja Atlantan olympialaisissa 1996 hän sijoittui alle 70 kilon sarjassa 17:nneksi. Seuratasolla Grönman edustaa porilaista painonnostoseuraa Puntti-Karhuja. Seurassa nostavat myös Grönmanin lapset Tea ja Toni Grönman. Grönman on jatkanut painonnostoa huippu-urheilu-uransa jälkeenkin, ja hän voitti veteraanien Euroopan mestaruuden ME-tuloksella vuonna 2009. == Saavutuksia == * Olympiapronssia Los Angelesissa 1984 * MM-hopeaa 1985 (tempaus) * EM-hopeaa 1984 (yhteistulos, tempaus ja työntö) == Lähteet == * == Aiheesta muualla == * Profiili www.sports-reference.com Luokka:Suomalaiset painonnostajat Luokka:Suomalaiset olympiamitalistit Luokka:Vuonna 1962 syntyneet Luokka:Elävät henkilöt
Korean Air

Korean Air Lines eli Korean Air (kor. 주식회사 대한항공; Hanja: 株式會社 大韓航空; RR: Jusikhoesa Daehan Hanggong) () on Etelä-Korean suurin ja myös yksi Aasian suurimmista lentoyhtiöistä jonka omistaa monialayhtymä Hanjin. Korean Airin päälentoasemat ovat Incheonin kansainvälinen lentoasema (kansainväliset lennot) ja Gimpon lentoasema (Korean sisäiset lennot); molemmat sijaitsevat Soulin lähistöllä. Soulissa sijaitsee myös yhtiön pääkonttori. Korean Airilla on kohteita Aasiassa, Euroopassa, Oseaniassa, Pohjois-Amerikassa ja aikaisemmin Etelä-Amerikassa. Korean Air on SkyTeam Alliancen jäsen. == Laivasto == Laivaston keski-ikä elokuussa 2022 on 11,6 vuotta. Korean Air Linesin laivasto Konetyyppi Lukumäärä Tilauksia Huomautuksia Airbus A220-300 10 — Airbus A321neo — 30 Saapuu laivastoon vuonna 2023. Airbus A330-200 8 — Airbus A330-300 22 — Airbus A380-800 10 — Poistuu laivastosta vuoteen 2026 mennessä. Boeing 737-700 BBJ 1 — Kone on tarkoitettu yksityiskäyttöön. Boeing 737-800 2 — Boeing 737-900 10 — Boeing 737-900ER 6 — Boeing 737 MAX 8 4 26 Boeing 747-8 9 — Poistuu laivastosta vuoteen 2031 mennessä. Boeing 777-200ER 11 — Boeing 777-300 4 — Boeing 777-300ER 25 — Boeing 787-8 Dreamliner 1 — Kone on tarkoitettu yksityiskäyttöön. Boeing 787-9 Dreamliner 10 10 Boeing 787-10 Dreamliner — 20 Yhteensä 133 86 Korean Air Cargon laivasto Konetyyppi Lukumäärä Tilauksia Huomautuksia Boeing 747-400ERF 5 — Boeing 747-8F 7 — Boeing 777F 12 — Yhteensä 24 0 == Lähteet == == Aiheesta muualla == *Korean Air Luokka:Eteläkorealaiset lentoyhtiöt Luokka:Kansalliset lentoyhtiöt Luokka:SkyTeam
Nordic Gold

Nordic Gold on metalliseos, jonka seostus on 89 % kuparia, 5 % alumiinia, 5 % sinkkiä ja 1 % tinaa. Nordic Goldia käytetään lähes ainoastaan rahametallina. Ensimmäinen tästä seoksesta valmistettu kolikko oli Ruotsin 10 kruunua. Muita Nordic Goldista valmistettuja kolikkoja ovat mm.: * Euro: 50 senttiä, 20 senttiä ja 10 senttiä * Puolan 2 zloty Nordic Gold ei sisällä kultaa huolimatta sen nimestä ja väristä. Nordic Goldin kehitystyö tehtiin Outokumpu Copperin, Västeråsin T&K-laboratoriossa.; Seoksen keksijä on ruotsalainen Mariann Sundberg. Nordic Gold on Outokumpu Copper Oyj tuotemerkki. == Aiheesta muualla == *KME: Nordic Gold Coinage (pdf) Luokka:Metalliseokset
De Dion-Bouton

De Dion-Bouton oli yksi 1900-luvun alun menestyneimmistä automerkeistä. Yhtiön perustivat ranskalaiset Albert de Dion ja Georges Bouton vuonna 1882 rakentaakseen höyryllä käyviä ajoneuvoja. Vuonna 1890 yhtiö patentoi yksisylinterisen bensiinillä käyvän moottorin, ja vuonna 1893 keksittiin de Dion -akseli. Albert de Dion voitti vuonna 1894 Pariisi-Rouen-rallin höyrykäyttöisellä autolla, mutta jo seuraavana vuonna siirryttiin lopullisesti bensiinikäyttöisiin autoihin. Yhtiön moottori oli niin menestyksekäs, että monet muut autonvalmistajat käyttivät sitä omissa autoissaan. Vuonna 1900 De Dion-Bouton oli maailman suurin autonvalmistaja, ja yhtiö tuotti 400 autoa ja 3000 moottoria vuodessa. Vuoden 1910 Torinon autonäyttelyssä yhtiö esitti mallinsa CJ, mikä oli maailman ensimmäinen sarjatuotantoauto V8-moottorilla - tässä tapauksessa 6,1-litraisena versiona, joskin V8:sta oli myös iskutilavuudeltaan suurempia (Yhdysvaltain markkinat) ja pienempiä versioita. Yhtiön alamäki alkoi ensimmäisen maailmansodan jälkeen, ja viimeisen henkilöautonsa De Dion-Bouton rakensi vuonna 1932. Kuva:Scripophily_DE_DION- BOUTON.jpg|Yhtiön osake
Šema Israel

Šema Israel tai lyhyesti šema ( eli Kuule Israel) on juutalaisuuden tärkein rukous, jota pidetään myös juutalaisten uskontunnustuksena. Šema Israel luetaan kaikissa juutalaisissa aamu- ja iltajumalanpalveluksissa. Rukouksen nimi tulee sen kahdesta ensimmäisestä sanasta. Se on annettu Toorassa, viidennen Mooseksen kirjan kuudennessa luvussa (5. Moos 6:4). Alun perin šema koostui vain yhdestä jakeesta. Nykyään se koostuu kolmesta Tooran kappaleesta: 5. Mooseksen kirja 6:4–9; 11:13–21 ja 4. Mooseksen kirja 15:37–41. Rukouksen ensimmäiset ja keskeisimmät sanat ovat :שמע ישראל י-ה-ו-ה אלהינו י-ה-ו-ה אחד :Šema Israel! Jahve eloheinu Jahve eḥad. :Kuule Israel! Herra meidän Jumalamme, Herra on yksi tai :Kuule Israel! Herra on meidän Jumalamme, Herra yksin. Sanan eḥad (yksi/yksin) kahteen eri merkitykseen liittyy syvällinen teologinen ero. Rukous voidaan kääntää kahdella tavalla, joista toinen antaa ymmärtää Herran olevan ainoa Jumala (monoteismi), toisessa Herra yksin on Israelin jumala, eli muitakin jumalia voi olla olemassa (monolatria). Jotkut tutkijat ovat arvelleet israelilaisten omaksuneen monoteismin vasta verraten myöhään. Halakhan mukaan juutalaisella miehellä on velvollisuus lausua šema kaksi kertaa päivässä, aamulla ja illalla. Halakha määrittää tarkat ajat, joiden sisällä šema tulee lausua. Mišna alkaa näiden aikarajojen määrittelyllä. Šema sisältyy juutalaiseen aamu- ja iltajumalanpalvelukseen, joissa sitä ennen ja jälkeen lausutaan erityisiä šeman siunauksia. Šema sisältyy myös muihin juutalaisiin rukouksiin, kuten musaf amidaan ja aamusiunauksiin. Se on myös juutalaisuudessa tapana sanoa ennen nukkumaanmenoa. Perinteisesti šema on ensimmäisiä rukouksia, joita juutalaiselle lapselle opetetaan, ja viimeinen rukous jonka juutalainen lausuu ennen kuolemaansa. Varhaiset kristityt uudelleentulkitsivat šeman sisältävän Isä-Jumalan ja Herran Jeesuksen Kristuksen (1. Kor. 8:6). == Lähteet == == Huomautuksia == Luokka:Viides Mooseksen kirja Luokka:Juutalaiset rukoukset Luokka:Monoteismi
Virtsaputken syöpä

Virtsaputken syöpä on virtsaputken pahanlaatuinen kasvain. Se on molemmilla sukupuolilla harvinaisimpia syöpätyyppejä mutta naisilla hieman yleisempi. Maailmanlaajuisesti sairaus on äärimmäisen harvinainen. Vaikka todetuissa tapauksissa potilaat ovat olleet 13–90-vuotiaita, sairaus on yleisin vanhoilla ihmisillä. Ennuste riippuu suuresti kasvaimen koosta ja tarkasta sijainnista, syövän levinneisyydestä, potilaan yleiskunnosta ja muista tekijöistä. Todetuissa tapauksissa sairaus ei yleensä ole levinnyt kauas; silloin, kun etäpesäkkeitä on, niitä saattaa esiintyä esimerkiksi virtsarakon kaulassa tai eturauhasessa. Virtsaputken syövän riskitekijöitä tunnetaan melko huonosti. Vaikka tupakointi todetusti kasvattaa virtsarakon syövän riskiä, yhteyttä sen ja virtsaputken syövän välillä ei tunneta. Huomattavaa on, että varsin monella potilaalla on aiemmin ollut sukupuolitauteja tai virtsarakon syöpä. Ihmisen papilloomaviruksella (HPV) uskotaan olevan vaikutusta taudin syntyyn. Myös pitkäaikainen tulehdustauti saattaa kasvattaa riskiä, mutta asiasta saatu tutkimustieto on ollut hyvin ristiriitaista. Virtsaputken syövän oireet ovat monesti epämääräisiä ja vaihtelevia. Sekä miehillä että naisilla sairaus voi olla myös oireeton. Tämän vuoksi sairauden havaitseminen saattaa kestää pitkäänkin. Mahdollisia merkkejä ovat hematuria, tihentynyt virtsaamisen tarve ja kipu virtsatessa. Todennäköisesti myös ikä vaikuttaa virtsaputkisyövän syntyyn, ja riski alkaa kasvaa yli 60-vuotiailla.http://www.cancer.gov/cancerinfo/pdq/treatment/urethral/patient/#Keypoint1 Virtsaputken syöpä saattaa muodostaa kaikista virtsaelinten syövistä 1–2 prosenttiahttp://www.urologyhealth.org/adult/index.cfm?cat=04&topic;=179 , mutta kaikista todetuista syövistä sen osuus on huomattavasti alle prosentin luokkaa. Suomessa todetaan noin 10 tapausta vuodessa. Leikkaus on oleellisin hoitomuoto. == Lähteet == == Aiheesta muualla == *Artikkeli virtsaputken syövästä Luokka:Syöpätaudit Luokka:Uroksen sukupuolielimistön sairaudet Luokka:Urologiset sairaudet de:Urothelkarzinom
Steamboat Springs

Steamboat Springs on kaupunki ja talviurheilukeskus Routtin piirikunnassa, Coloradossa. Vuonna kaupungissa asui 9 815 ihmistä. Kaupunki on saanut nimensä lähteen mukaan, jonka ääntely muistutti höyrylaivan () ääntä. Steamboatin hiihtokeskus sijaitsee kaupungin itäpuolella Mount Werner -vuoren tienoilla. Hiihtokeskuksessa on järjestetty lukuisia yhdistetyn maailmancupin osakilpailuja. == Lähteet == ==Aiheesta muualla== *Steamboat Springsin nettisivut Luokka:Coloradon kaupungit Luokka:Yhdysvaltain talviurheilukeskukset
Brad Wilk

Bradley "Brad" J. Wilk (s. 5. syyskuuta 1968) on yhdysvaltalainen rumpali, joka on soittanut yhtyeissä Rage Against the Machine ja Audioslave. Wilk syntyi Portlandissa Oregonissa ja asui Chicagossa. Varttuessaan hän oli suuri musiikin ystävä, jonka suosikkiartisteja olivat Led Zeppelin ja Sex Pistols. Wilk alkoi soittaa rumpuja 13-vuotiaana ja ensimmäiset rumpunsa hän sai 14-vuotiaana. Hän laittoi paikalliseen lehteen ilmoituksen, jossa hän etsi jäseniä yhtyeeseensä. Tom Morello huomasi ilmoituksen ja perusti yhtyeen Wilkin kanssa. Mukaan tulivat myös Tim Commerford ja Zack De La Rocha, ja Rage Against the Machine perustettiin. Yhtye julkaisi neljä albumia ennen De La Rochan eroa vuonna 2000. Jäljelle jääneet jäsenet perustivat Chris Cornellin kanssa Audioslaven. Wilk on sairastanut tyypin 1 diabetesta vuodesta 1997 lähtien. Wilk on maailmankatsomukseltaan buddhisti. Wilk on näytellyt pääosassa lyhytelokuvassa Sleeping Dogs Lie (2005), jossa oli mukana myös Tool-yhtyeen Maynard James Keenan. == Lähteet == ==Aiheesta muualla== *Rage Against the Machine -rumpu-tabulatuurit Luokka:Yhdysvaltalaiset metallimusiikin rumpalit Luokka:Rage Against the Machine Luokka:Vuonna 1968 syntyneet Luokka:Elävät henkilöt
Hitch – Lemmentohtori

Hitch – Lemmentohtori on Andy Tennantin ohjaama ja Kevin Bischin käsikirjoittama romanttinen komediaelokuva vuodelta 2005. Will Smith näyttelee elokuvan pääosassa lemmentohtoria, joka auttaa miehiä tapaamaan naisia. == Näyttelijät == == Aiheesta muualla == * Luokka:Yhdysvaltalaiset romanttiset komediat Luokka:Vuoden 2005 yhdysvaltalaiset elokuvat Luokka:Andy Tennantin ohjaamat elokuvat
Otto Werner

Otto Werner (1. helmikuuta 1879 – 1936) oli saksalainen lääkäri, jonka mukaan Wernerin oireyhtymä on nimetty. Hän havaitsi syndrooman vuonna 1903 neljässä lähes 30-vuotiaassa sisaruksessa. Werner kuvasi taudin väitöskirjassaan vuonna 1904. Werner syntyi Flensburgissa ja opiskeli Kielin yliopistossa. Hän toimi myös armeijassa lääkärinä. Luokka:Saksalaiset lääkärit Luokka:Vuonna 1879 syntyneet Luokka:Vuonna 1936 kuolleet ca:Werner Otto
Virtsanjohdin

Virtsanjohtimet () ovat kaksi putkimaista rakennetta, jotka vievät virtsan munuaisten munuisaltaista virtsarakkoon. Virtsanjohtimien seinämiä verhoaa uroteeli kuten muitakin virtsanerityselimistöön kuuluvien elimien seinämiä. Ihmisellä virtsanjohdin on noin 25–35 senttimetrin pituinen. == Sairaudet == Virtsanjohdinten tulehdusta kutsutaan ureteriitiksi. Virtanjohtimissa voi olla myös kiviä ja kasvaimia, jotka voivat aiheuttaa verivirtsaisuutta. Virtsanjohdinsyöpä on harvinainen syöpäsairaus; vuonna 2003 Suomessa ilmeni neljätoista uutta tapausta. Yleensä virtsanjohdinsyöpä on uroteelista lähtenyt transitiosellulaarinen karsinooma.Munuaisallas- ja virtsanjohdinkasvaimet == Katso myös == * Ureteroskopia == Lähteet == == Aiheesta muualla == Luokka:Virtsanerityselimistö
Sven Nyström

Sven Nyström (8. heinäkuuta 1902 Helsinki – 6. marraskuuta 1932) oli suomalainen taidemaalari, kuvittaja, pilapiirtäjä ja sarjakuvantekijä. Hänen vanhempansa olivat liikemies Elis Elias Wilhelm Nyström ja Adla Sofia (o.s. Ahlbeck). Puoliso oli Tekla Ingeborg o.s. Olin. Nyström kävi Suomen Taideyhdistyksen piirustuskoulua 1921–1922Kuvataiteilijamatrikkeli. Nyströmin tunnetuin sarjakuva oli Hakkapeliitassa ilmestynyt Pölhölä ja Pöhköläinen, ohukainen ja paksukainen sotilasmallisissa pusakoissa ja päähineissä. Sotilashuumori oli hänen vahva lajinsa, siitä ammensivat myös sekä hänen pilapiirroksensa Hakkapeliitassa ja Suomen Sotilaassa että hänen piirtämänsä hupipostikortit. Nyström piirsi sarjakuvaa Rufus Kratz och Bocken lehtiin Allas journal ja Allas krönika vuosina 1922–1932. Lisäksi hänen töitään ilmestyi satunnaisesti julkaisuissa Kalle Viksari, Joulukärpänen ja Pilajuttuja ja piirroksia sekä pilalehdessä Garm. Nuorten Pellervoon hän piirsi Möhömaha-sarjakuvaa. Pilapiirroksia hän käytti myös mainostyössään, kuten ilmoitussarjassa Vaasan näkkileivälle. ==Lähteet== == Aiheesta muualla == * Sven Nyström in memoriam, Hakkapeliitta, 15.11.1932, nro 46, s. 30, Kansalliskirjaston digitaaliset aineistot Luokka:Suomalaiset pilapiirtäjät Luokka:Suomalaiset taidemaalarit Luokka:Suomalaiset sarjakuvantekijät Luokka:Suomalaiset kuvittajat Luokka:Vuonna 1902 syntyneet Luokka:Vuonna 1932 kuolleet
Tom Morello

Thomas "Tom" Baptiste Morello (s. 30. toukokuuta 1964) on yhdysvaltalaisen Audioslave-yhtyeen ja Rage Against the Machinen kitaristi. Morello syntyi Harlemissa, New Yorkissa ja kasvoi Chicagon lähellä Libertyvillessä, Illinoisissa. Hänen äitinsä Mary Morello on kansalaisoikeuksia ja sananvapautta puolustavan järjestön Parents for Rock And Rapin perustaja. Hänen isänsä on Kenian entinen YK-suurlähettiläs Ngethe Njoroge.Markus Nodenstreng: "Vaihtoehto: rock" Nyt-liite no 43, 24.10.2008 s. 9 Morello valmistui 1986 Harvardin yliopistosta pääaineenaan politiikan tutkimus. Hän muutti Los Angelesiin tarkoituksenaan perustaa yhtye. Hän oli jo aiemmin lukioaikoinaan soittanut yhtyeessä nimeltä Electric Sheep nykyisen Toolin kitaristin Adam Jonesin kanssa. Hän liittyi 1988 yhtyeeseen nimeltä Lock Up, joka ennen hajoamistaan julkaisi yhden albumin. Yhtyeessä soitti rumpuja Brad Wilk, jolle Morello ehdotti uuden yhtyeen perustamista. Morello tapasi Zack De La Rochan losangelesilaisessa klubissa. De La Rocha esitteli Morellon ystävälleen Tim Commerfordille. Nelikko ystävystyi ja perusti lopulta Rage Against the Machinen. Zack De La Rocha erosi yhtyeestä 2000 neljän studioalbumin jälkeen. Jäljelle jääneet jäsenet perustivat Chris Cornellin kanssa Audioslaven. Rage Against The Machine on palannut yhteen seitsemän vuotta kestäneen Audioslaven jälkeen. Morello on kuuluisa kitaratyylistään, raskaista metallikitaroistaan, joista kuuluisin lienee Arm the homeless, ja hän yhdistelee erilaisia efektejä. Tom käyttää paljon punk- ja funk-tyylisiä riffejä. Hän oli sijalla 26 yhdysvaltalaisen Rolling Stone -lehden Parhaat kitaristit kautta aikojen -artikkelissa.Rolling Stone -lehti Morello ja Serj Tankian System of a Downista perustivat Axis of Justice -kansalaisjärjestön, joka järjestää kiertueita tukeakseen vaikeuksissa olevia ihmisiä. Morello on tukenut yhdysvaltalaista Antifaschistische Aktionin alajaostoa Antifa Torchia esiintymällä heidän kokoelma-CD:llään, jonka tuotot menevät järjestön vankitukirahastoon. Morello on Star Trek -fani ja on esiintynyt kahdesti Star Trek: Voyager -sarjan jaksoissa. Hän esiintyy myös Guitar Hero III -pelissä. Keväällä 2013 Morello toimi kitaristi Steven Van Zandtin korvaajana Bruce Springsteenin Australian kiertueella. ==Sooloalbumit== Nimellä The Nightwatchman: *One Man Revolution (2007) *The Fabled City (2008) *The Atlas Underground (2018) *Comandante (2020) *The Atlas Underground Fire (2021) ==Lähteet== ==Aiheesta muualla== *Virallinen sivu Luokka:Yhdysvaltalaiset metallimusiikin kitaristit Luokka:Rage Against the Machine Luokka:Vuonna 1964 syntyneet Luokka:Elävät henkilöt
Eurooppatie E63

E63 tai Eurooppatie 63 on Sodankylästä Turkuun kulkeva eurooppatie. Se on ainoa eurooppatie, joka sijaitsee kokonaisuudessaan Suomen alueella. Tien pituus on noin 1 100 kilometriä. ==Reitti== E63-tie kulkee reittiä Sodankylä – Pelkosenniemi – Kemijärvi – Isokylä – Kuusamo – Ämmänsaari – Kajaani – Iisalmi – Kuopio – Vehmasmäki – Suonenjoki – Lievestuore – Jyväskylä – Jämsä – Orivesi – Tampere – Akaa – Loimaa – Turku. Sodankylän ja Kuopion Vehmasmäen välillä E63 kulkee yhdessä valtatie 5:n kanssa sekä Siilinjärven Vuorelan ja Turun välillä valtatien 9:n kanssa. Jyväskylän seudulla E63 kulkee lyhyen matkan Aholaidan ja Kanavuoren liittymien välillä yhdessä E75:n sekä Tampereen eteläisen ja Akaan Konhon liittymien välillä E12:n kanssa. Lisäksi E63 risteää E75:n kanssa Sodankylässä sekä E8:n ja E18:n kanssa Turussa. Tie on pääosin varsin hyvälaatuista ja -kuntoista tietä. Kuopion ja Jyväskylän välillä tie on melko kapea, mäkinen ja mutkainen. Tampereen ja Turun välillä tie on jonkin verran kapeaa, muuten hyvätasoista. Kuopion, Jyväskylän, Tampereen ja Turun seuduilla tie on moottoritietä. == Historiaa == Vuosina 1985–1990 E63-tie jatkui Turusta paperilla Ruotsin Göteborgiin Tukholman ja Jönköpingin kautta, joskaan Ruotsissa numero ei koskaan tullut kyltteihin. ==Lähteet== 63 Luokka:Suomen valtatiet
Spring

Spring voi tarkoittaa seuraavia asioita: *Spring, kaupunki Yhdysvalloissa *Spring, kaupunki Etelä-Afrikassa *Spring, belgialainen yhtye *Finn Spring, suomalainen lähdevesiä pullottava ja virvoitusjuomia valmistava yritys *HMS Spring, Ruotsin laivaston torpedovene, käytössä 1874–1893 *Spring, Finn Corenin albumi *Spring 76, Royals-yhtyeen debyyttialbumi vuodelta 1976 *Spring, kappale Rammsteinin levyllä Rosenrot ==Sukunimi== * Erik Spring (1928–2004), suomalainen fyysikko, tutkijaprofessori * Howard Spring (1889–1965), walesilainen toimittaja ja kirjailija * Olle Spring (s. 1942), suomenruotsalainen toimittaja === Kuvitteellisia henkilöitä === * Jerry Spring, Jijén luoman villin lännen sarjakuvan päähenkilö
Agravain

Agravain (myös Sir Agravain tai Agravaine) on yksi pyöreän pöydän ritareista, joka esiintyy kuningas Arthuriin liittyvissä legendoissa. Agravain on kuningas Lotin ja Arthurin sisaren Morgausen poika, ja hänen veljiään ovat Gawaine, Gaheris, Gareth ja Mordred. Kirjallisuudessa Agravain on usein esitetty synkempänä ja pahantahtoisempana hahmona kuin veljensä Gareth ja Gawaine. Kaikki tarinat eivät kuitenkaan kuvaa häntä yksiselitteisesti pahana. Agravain liittoutuu velipuolensa Mordredin kanssa pyrkien paljastamaan Guineveren ja Lancelotin rakkaussuhteen. Luokka:Pyöreän pöydän ritarit
Armando Guebuza

Armando Guebuza (s. 20. tammikuuta 1943) on mosambikilainen poliitikko ja maan presidentti 2005-2015\. Hän oli joulukuun 2004 presidentinvaaleissa FRELIMO- puolueen ehdokas saaden lopulta 63,7 % äänistä. Hän astui virkaansa 2. helmikuuta 2005. Vaalien puolueettomuutta kuitenkin kritisoitiin jälkeenpäin ja väitettiin vallassa olleen FRELIMOn hyötyneen puutteista. Lokakuussa 2009 Guebuza valittiin toiselle viisivuotiskaudelle. Hän sai 75% äänistä.Guebuza wins Mozambique landslide BBC 8.11.2009 Guebuza syntyi pohjoisessa Mosambikissa ja liittyi FRELIMO-puolueeseen 20-vuotiaana, pian sen aloitettua Mosambikin itsenäisyystaistelun Portugalia vastaan. Kun itsenäisyys lopulta saavutettiin vuonna 1975, Guebuzasta oli tullut puolueen merkittävä voimahahmo. Hän oli Samora Machelin hallituksen sisäministeri ja määräsi portugalilaiset siirtolaiset muuttamaan maasta. Guebuza oli myös neuvottelemassa rauhaa sissijärjestö RENAMOn kanssa ja lopulta se saatiin aikaan vuonna 1994. Presidenttinä Guebuza hylkäsi edeltäjänsä Joaquim Chissanon sosialistisen talouspolitiikan ja muun muassa yksityisti valtionyhtiöitä. Hän oli varakas liikemies jo tullessaan presidentiksi, hänellä on liiketoimintaa rakennusteollisuuden, viennin ja kalatalouden alalla, ja presidenttikaudella varallisuus on kasvanut huomattvasti. == Lähteet == == Aiheesta muualla == Luokka:Mosambikin presidentit Luokka:Vuonna 1943 syntyneet Luokka:Elävät henkilöt
Luísa Diogo

Luísa Días Diogo (s. 11. huhtikuuta 1958) on mosambikilainen poliitikko, joka on ollut Mosambikin pääministeri 2004–2010. Hän oli Mosambikin ensimmäinen naispääministeri ja edustaa FRELIMO-puoluetta. Diogo syntyi Tetessä ja opiskeli taloustieteitä Eduardo Mondlane -yliopistossa Maputossa. Vuonna 1980 hän pääsi Mosambikin talousministeriöön. Helmikuussa 2004 hän seurasi Pascoal Mocumbia Mosambikin pääministerinä. Diogo tarttui pääministerikautensa aluksi maan pahaan AIDS-ongelmaan ja käynnisti menestyksekkään ohjelman AIDS- tilanteen parantamiseksi. Seuraavien vuosien aikana hän panosti koulutukseen, oikeuslaitoksen uudistamiseen ja poliisivoimien vahvistamiseen. == Lähteet == Luokka:Mosambikin pääministerit Luokka:Vuonna 1958 syntyneet Luokka:Elävät henkilöt
Jääkiekko olympialaisissa

Jääkiekko on ollut olympialaisten ohjelmassa vuodesta 1920 lähtien. Naisten turnaus on ollut olympiaohjelmassa vuodesta 1998 alkaen. Kaikkien aikojen menestynein maa jääkiekossa olympialaisissa sekä miehissä että naisissa on Kanada. Jääkiekon olympiahistoriaan liittyy turnauksen suhde ammattilaiskiekkoiluun. Lajin suurmaa Kanada boikotoi vuosien 1972 ja 1976 olympiaturnauksia, sillä Kansainvälinen jääkiekkoliito IIHF ei sallinut ammattilaispelaajien osallistumista olympiaturnaukseen. Kansainvälinen olympiakomitea salli ammattilaispelaajien osallistumisen Calgaryn vuoden 1988 olympiaturnaukseen. Vasta vuoden 1998 Naganon olympialaisiin osallistuivat maailman parhaat jääkiekkoilijat, kun NHL suostui ensimmäistä kertaa pitämään tauon olympialaisten ajaksi. NHL:ssä pelaavat jääkiekkoilijat eivät osallistuneet vuoden 2018 eikä 2022 kisoihin Vuoden 2018 talviolympialaisiin NHL-pelaajat eivät osallistuneet siksi, että Kansainvälinen jääkiekkoliitto ja Olympiakomitea eivät päässeet NHL:n ja sen pelaajien liiton kanssa yhteisymmärrykseen NHL pelaajien suurista vakuutuksista. Vuoden 2022 kisoihin NHL-pelaajien osallistuminen peruttiin lopulta muun muassa koronaviruspandemian vuoksi. Vuoden 2024 tilanteen mukaan NHL-pelaajat osallistuvat ainakin vuosien 2026 ja 2030 turnauksiin. == Mitalistit== === Miehet === === Naiset === === Mitalitaulukko === == Katso myös == * Jääkiekon olympiaturnauksien tähdistökentällinen * Jääkiekon maailmanmestaruuskilpailut * Jääkiekon maailmancup == Lähteet == * Luokka:Jääkiekkokilpailut
Ector

pienoiskuva|Sir Kay näyttää mystisen miekan Sir Ectorille. Howard Pylen piirros vuodelta 1903. Ector (myös Sir Ector, Hector tai Ectorius) on yksi pyöreän pöydän ritareista, joka esiintyy kuningas Arthuriin liittyvissä legendoissa. Ector on Kayn isä ja Arthurin kasvatusisä. Tarinoiden mukaan Merlin antoi Arthurin Ectorin kasvatiksi, kuitenkaan kertomatta, kuka poika oli ja ketkä hänen vanhempansa olivat. Ector kasvatti Arthuria kuin omaa poikaansa, ja Arthurista tuli Kayn aseenkantaja. Kun Arthur veti miekan kivestä ja todisti siten olevansa Englannin kruunun lainmukainen perijä, yritti Kay ottaa kunnian teosta. Ector kuitenkin näki poikansa valehtelevan. Tämän jälkeen Ector ja Kay vannoivat ensimmäisinä uskollisuudenvalan Arthurille ja pysyivät uskollisina hänelle loppuun asti. == Lähteet == Luokka:Pyöreän pöydän ritarit
Wild Wild West

Wild Wild West on Barry Sonnenfeldin ohjaama western-/tieteiselokuva vuodelta 1999. Elokuva perustuu samannimiseen 1960-luvun televisiosarjaan. == Näyttelijät == Luokka:Vuoden 1999 yhdysvaltalaiset elokuvat Luokka:Yhdysvaltalaiset lännenelokuvat Luokka:Yhdysvaltalaiset tieteiselokuvat Luokka:Steampunk Luokka:Televisiosarjoihin perustuvat elokuvat Luokka:Barry Sonnenfeldin ohjaamat elokuvat Luokka:1860-luvulle sijoittuvat elokuvat
Kuvauspäällikkö

Kuvauspäällikkö on kuvauspaikan johtaja, jonka alaisuudessa toimivat apulaisohjaajat, järjestäjä sekä kaikki muut sillä kuvauspaikalla toimivat työläiset. Kuvauspäällikkö vastaa suurten kuvauspaikkojen järjestelyistä ja työnohjauksesta sekä suurempisuuntaisista aikatauluista. Pienissä tuotannoissa kuvauspäällikön tehtävät hoitaa 1. apulaisohjaaja. Erotuksena tuotantopäällikköön kuvauspäällikkö ei tee elokuvatuotantoa koskevia taloudellisia ratkaisuita ja toimii koko ajan ryhmän sisällä. Tuotantopäällikön työstä osa suuntautuu tuotannosta ulospäin. Luokka:Elokuva- alan ammatit eo:Ĉefa fotografisto
Rauno Bies

Rauno Antero Bies (s. 30. lokakuuta 1961 Kuusankoski) on suomalainen kilpauransa päättänyt ampuja ja olympiamitalisti. Hän edusti seuratasolla Joensuun Ampujia. == Urheilu-ura == Bies aloitti ampumaharjoittelun isäpuolen työkaverin Olavi Pulsan kannustamana Kuusankosken tehtaan puulaaki kisoissa, missä hänen ilmapistoolituloksensa olivat jo alkuvaiheessa hyviä. Lahjakkuudeksi tunnistettu nuorukainen jatkoi ampumauraansa eteenpäin Kymenlaakson seurojen lääninleirille, missä hän tutustui 22-kaliiperiseen olympiapistooliin. Reaktionopeutta vaativa, kääntyvien maalitaulujen ja aikarajan laji tempaisi Biesin mukaansa välittömästi. 22-vuotias rajavääpeliUrheilulehti 12.8.2020, 52 Bies ampui olympiapistoolilla olympiapronssia Los Angelesissa 1984 tuloksella 591. Olympiamitali oli suomalaisen pistooliampujan ensimmäinen 20 vuoteen, ja Bies on edelleen viimeisin suomalainen olympiamitalin voittanut pistooliampuja. Biesin mitali useiden itäblokin maiden boikotoimissa olympiakisoissa ratkesi vasta uusinnassa saman tuloksen ampunutta brasilialaiskilpailijaa vastaan: Bies oli yllättynyt päästyään kilpailemaan mitalista huonona pitämällään peruskilpailun tuloksella. Bies suoritti varusmiespalveluksensa 17-vuotiaana ja kävi alaikäisenä Haminan reserviupseerikoulun. Usean muun ampumalajien taitajan tavoin hän työskenteli tämän jälkeen Puolustusvoimissa kuuden vuoden ajan. Bies on itse todennut olympiamitalinsa olleen mahdollinen Pohjois-Karjalan rajavartiolaitoksen mahdollistaman ammattilaisuuden ansiosta. Puolustusvoimat ei tosin kustantanut Biesin harjoittelupatruunoita, joita kului enimmillään 64 000 kappaletta vuodessa. Hänen uraansa tuki myös lajiliiton puheenjohtajana toiminut vuorineuvos Kauko Rastas. Bies piti urheilu-urallaan huolta fyysisestä kunnostaan ja ampui peruskilpailussa parhaimmillaan 598 pistettä. Kilpauransa Bies päätti vuonna 1988 pudottuaan Soulin olympiajoukkueesta. == Urheilu-uran jälkeen == Bies toimii Joensuussa kuntosali- ja muiden liikuntapaikkojen yrittäjänä. Vuonna 2009 hänen omistukseensa siirtyi Joensuun keilahalli Mehtimäellä.Ylen Pohjois-Karjalan radion uutiset 8.12.2009 1990-luvun alussa Biesillä oli aseiden maahantuontia harjoittanut yritys, joka kaatui lamaan. Biesillä on kaksi lasta, ja hän on isoisä. == Lähteet == * * === Viitteet === Luokka:Suomalaiset ampujat Luokka:Suomalaiset olympiamitalistit Luokka:Vuonna 1961 syntyneet Luokka:Elävät henkilöt
Combi tietosanakirja

Combi-tietosanakirja on vuosina 1972–1975 julkaistu kaksiosainen suomenkielinen tietosanakirja. Teoksen toimittivat Tauno Tainio, Ulla Huhtala (toimitussihteeri) ja Vappu Uimonen, ja julkaisi Kustannusosakeyhtiö Tammi. Avustajina toimivat: * Gunnel Carlberg, fil. lis. * Ritva Eskola, luonn. kand. * Kirsti Kaleva, fil. lis. * Pirjo Mustikkamäki, valt. kand. * Eeva Sippola, hum. kand. * Tuulikki Soinio, fil. maist. * Liisa Valkama, hum. kand. * Risto Varteva, tiedetoimittaja * Kaarina Ylönen, teol. maist. * Reijo Ylönen, fil. lis. Tietosanakirja kuuluu laajempaan Combi-tietokirjojen sarjaan. Osat: * Combi tietosanakirja, osa 6, A–L. 1972. Täydennetty painos 1974. * Combi tietosanakirja, osa 7, M–Ö. 1973. Täydennetty painos 1975. Luokka:Suomalaiset tietosanakirjat
Harri Koskela

Harri Matias Koskela (s. 8. lokakuuta 1965 Lapua) on entinen suomalainen kreikkalais-roomalaisen tyylin painija ja olympiamitalisti. Hän kilpaili aikuisten arvokilpailuissa 90 kg:n sarjassa. Seuratasolla hän edusti Lapuan Virkiää. Koskela saavutti Soulin olympialaisissa 1988 hopeaa 90 kg:n painoluokassa. Hän voitti viisi ensimmäistä vastustajaansa, vaikka oli loukannut päänsä ja molemmat silmäkulmansa. Loppuottelussa hän hävisi Bulgarian Atanas Komtševille pistein 0–4. Samoissa kilpailuissa toinen lapualainen Tapio Korjus voitti keihään olympiakultaa. Koskela kantoi Suomen lippua Barcelonan 1992 olympialaisten avajaisissa. Hän putosi kisoissa jatkosta hävittyään kaksi ensimmäistä otteluaan. Samoin hänelle kävi Atlantassa 1996. Koskela saavutti MM-hopeaa 90 kg:n sarjassa Ostian MM- kilpailuissa 1990. Loppuottelussa hän hävisi itäsaksalaiselle Maik Bullmannille. Seuraavana vuonna hän sai pronssia Varnan MM-kilpailuissa. EM- kilpailuissa hän sai pronssia Tampereella 1987. == Saavutuksia == * Olympialaisissa 90 kg:n sarjassa hopeaa Soulissa 1988, 11. Barcelonassa 1992, 20. Atlantassa 1996 * MM-kilpailuissa 90 kg:n sarjassa hopeaa Ostiassa 1990, pronssia Varnassa 1991, neljäs Clermand-Ferrandissa 1987, kuudes Martignyssä 1989 ja kuudes Prahassa 1995 * EM-kilpailuissa 90 kg:n sarjassa pronssia Tampereella 1987, viides Budapestissä 1996, kuudes Oulussa 1989 ja kuudes Kööpenhaminassa 1992 * SM-kultaa 90 kg:n sarjassa 1987-1995, 100 kg:n sarjassa 1996 * SM-hopeaa 90 kg:n sarjassa 1984, 82 kg:n sarjassa 1986 * SM-pronssia 90 kg:n sarjassa 1985 == Lähteet == Luokka:Suomalaiset olympiamitalistit Luokka:Suomalaiset kreikkalais-roomalaisen tyylin painijat Luokka:Vuonna 1965 syntyneet Luokka:Elävät henkilöt
Jari Lipponen

Jari Lipponen (s. 17. lokakuuta 1972 Kemi) on suomalainen entinen jousiampuja ja olympiamitalisti. Lipponen lopetti kilpauransa tammikuussa 2007. Hänen seuransa oli Pohjan Jousi. Hänellä on edelleen 4 voimassa olevaa SE-tulosta. Ammatiltaan Jari Lipponen on poliisi. == Saavutuksia == Lipponen voitti olympiahopeaa Barcelonassa 1992 jousiammunnan joukkuekilpailussa yhdessä Tomi Poikolaisen ja Ismo Falckin kanssa. Henkilökohtaisessa kilpailussa hävisi neljännesfinaaleissa Sébastien Flutelle 103-109, ja sijoittui lopulta kahdeksanneksi. Flute voitti olympiakultaa. Lipponen voitti myös EM-kultaa Nymburkissa 1994 sekä henkilökohtaisessa kisassa että joukkuekilpailussa ja pronssia Vallettassa 1992 henkilökohtaisessa kisassa. MM-hopealle Lipponen sijoittui Krakovassa 1991 joukkuekilpailussa ja Riomissa 1999 henkilökohtaisessa kisassa. == Lähteet == Luokka:Suomalaiset jousiampujat Luokka:Suomalaiset olympiamitalistit Luokka:Suomalaiset poliisit Luokka:Vuonna 1972 syntyneet Luokka:Elävät henkilöt
Lavongai

Lavongai (aiemmin Uusi-Hannover, ) on tuliperäinen saari Papua-Uuteen-Guineaan kuuluvilla Bismarckinsaarilla. Se sijaitsee Uuden-Irlannin luoteiskärjen lähellä noin 500 kilometriä Uuden-Guinean rannikolta koilliseen. Sen pinta-ala on 1 190 neliökilometriä ja asukasluku noin 17 000\. Vuoristoisen ja eristäytyneen saaren korkein kohta on 960 metrin korkeudella merenpinnasta. Luokka:Papua-Uuden-Guinean saaret